#

**TE ĀTIAWA**

**Te Pakeketanga 9 – 11**

**Taumata 5– 8**

# He kupu whakamahuki

Ko tēnei aratohu kaiako ka tiki atu i ngā pakiwaitara me ngā kōrero tuku iho a Te Ātiawa ka tōia mai ki konei hei tautoko i te kaiako ki te whakaako i ēnei kaupapa ki tōna akomanga.

Ko te kauwaka ki te tūhura i ngā kōrero tuku iho a Te Ātiawa ko ēnei kaupapa kei raro iho nei. Ko ēnei kaupapa ka noho hei wāhanga matua ō tēnei rauemi.

**Waitara:** Te takenga mai o tēnei ingoa

**Tītoki:** He kōrero pakiwaitara mō te Tītoki

**Te whenua o Te Ātiawa:** Ngā pā o Te Ātiawa



# Akoranga tōmua

I mua i te ruku ki ngā kaupapa o tēnei aratohu kaiako ka taea e te kaiako me ngā ākonga ēnei kaupapa te tirotiro.

* Te Ātiawa
* Ngarue
* Urutekakara
* Wharematangi
* Waitara
* Te rākau e kīa nei he Tītoki
* Pōtaka Taniwha
* Urukinaki
* Ōtaka pā
* Rewarewa pā
* Māhoetahi pā
* Parihāmore pā
* Puke Ariki pā
* Pukerangiora pā
* Ngā riri whenua o Taranaki
* Waikato me Taranaki
* Ngāti Hauā
* Pōtatau Te Wherowehro
* Rewi Maniapoto

# Ngā kai o roto

**Ngā Kaupapa** **Whārangi**

Ngā wāhanga o Te Marautanga o Aotearoa 3

**Wāhanga 1** – Waitara: Te takenga mai o tēnei ingoa

- Ngarue 4

- Wharematangi 6

**Wāhanga 2** – Pōtaka Taniwha me Urukinaki

- Tītoki 8

- Pōtaka Taniwha 10

**Wāhanga 3** – Ngā pā o Te Ātiawa

- Ōtaka pā, Rewarewa pā, Māhoetahi Pā 12

- Parihāmore pā, Puke Ariki pā, Pukerangiora pā 15

Ngā rauemi tautoko 18

# Ngā kaupapa matua

Ko ēnei ngā kaupapa matua o tēnei puka aratohu kaiako, katoa ēnei kaupapa e hāngai ana ki te kaupapa a “Te Ātiawa”.

**Wāhanga 1** – Waitara: Te takenga mai o tēnei ingoa

* Ngarue
* Wharematangi

**Wāhanga 2** – Pōtaka Taniwhā me Urukinaki

* Tītoki
* Pōtaka Taniwha

**Wāhanga 3** – Ngā pā o Te Ātiawa

* Ōtaka pā, Rewarewa pā, Māhoetahi pā
* Parihāmore pā, Puke Ariki pā, Pukerangiora pā

# Te hononga ki TMoA

Anei ngā wāhanga o TMoA me ngā whenu o ia wāhanga e hāngai ana ki ngā kaupapa matua o tēnei aratohu kaiako. Ko ngā ngohe me ngā papa mahi o ia wāhanga ka hāngai ki ēnei kei raro iho nei.

**Te Pakeketanga 9 – 11**

**Taumata 2–6**

|  |  |
| --- | --- |
| **TmoA** | **Whenu**  |
| Te Reo Māori  | ā-Tā | ā-Tinana |
| Pūtaiao  | Te Ao Tūroa |
| Hauora  | Waiora | Tangata |

Wāhanga 1 – Ngarue

Ko tēnei wāhanga e hāngai katoa ana ki a Ngarue me ētehi o ngā āhuatanga pārekareka ki a ia.

|  |  |  |  |
| --- | --- | --- | --- |
| Te wāhanga o TMoA  | Te WhenuTe Whāinga Paetae  |  Ngā kawenga mā te kaiako | Ngā mahi a te ākonga |
| **Te Reo Māori**  | **Ā-Waha** **Rautaki Reo****5.4**Ka whakarite, ka whakamārama i tētahi kaupapa kia kitea ai te āhua o ngā momo kōrero Māori ake nei, ahakoa te kaupapa. | **Ko wai a Ngarue** Ko wai a Ngarue? Ka wai te matua o Ngarue? He aha te mahi a te matua o Ngarue? I haere mai ia ki Aotearoa mā runga i tēwhea waka? I tupu ake a Ngarue ki whea? He aha tētehi mahi pai ki a Ngarue? Mā te kaiako ēnei pātai o runga e tuku ki ngā ākonga ka tuku i a rātou ki te rangahau me te kimi i ngā whakautu.  | **He whakaaturanga** (prezi)**He mahi takitahi** Mai i ngā kōrero kua rangahaua e te ākonga mō Ngarue ko tā te ākonga mahi he hanga i tētehi whakaaturanga mā te Prezi, e āta whakamārama ana i ngā whakautu ki ngā pātai i tukuna e te kaiako.  |
| **Pūtaiao**  | **Te Ao Tūroa****4.1 Rauropi**Ka āhukahuka ki ngā tukanga koiora kei ngā rauropi katoa, me te mōhio anō he rerekē aua tukanga i ngā momo rerekē. | **He mahi māra** E ai ki ngā kōrero huhua he ringa kākāriki tō Ngarue, he tangata pai ki te mahi māra. Mā te kaiako ngā tikanga mahi māra ngā tikanga whakatō kai e āta whakamārama atu ki ngā tamariki he mahi nui kei te haere. Anei tētehi pae tukutuku hei tirotiro mā te kaiako e āta whakamārama ana i ngā wātaka whakatō kai. <https://www.tuigarden.co.nz/media/2289/tui-planting-poster.pdf>Anei tētehi pae tukutuku hei tirotiro mā te kaiako e āta whakamārama ana i ngā mahi me mahi ki te whakarite māra kai.<https://learn.eartheasy.com/guides/how-to-start-a-school-garden-your-complete-guide/> Ko te whāinga kia whakaritea e te akomanga tētehi māra kai mā te akomanga.  | **He whakatō kai** **Mahi takitahi**Mai i ngā akoranga whakatō kai kua whakamāramatia e te kaiako, ko tā te ākonga mahi he whakatō kai, he whakarite i tētehi māra kai mō te akomanga, ko te ingoa o te māra kai ko “Te Māra kai a Ngarue” Mā ngā tamariki e āta whakatau ēnei kei raro iho nei.* Ngā kai ka whakatōhia
* Te hoahoa o te māra kai
* ngā taputapu ka hiahiatia
* Ngā tikanga o te māra

  |
| **Hauora**  | **Waiora****6.1 Kai**Ka tūhura, ka whakamārama i te pānga mai o ngā take kai e pāpā ana ki te hauora o te whānau, kōhungahunga mai, taiohi mai, pakeke mai | **Kai Hauora****Mahi Takirua**Ko tā te ākonga mahi he āta rangahau i ngā kai ka hiki i te hauora o te whānau. Ka whiriwhirihia e ngā ākonga kia 5 ngā huawhenua hei rangahau mā rāua ka tuhi i ngā kōrero hauora mō ērā kai me ngā hua pai o ērā kai ki te tangata.  |

Wāhanga 1 – Wharematangi

Ko tēnei wāhanga e hāngai ana ki a Wharematangi te tamaiti a Ngarue me ngā kōrero mō te haere a Wharematangi ki te kimi i tōna matua.

|  |  |  |  |
| --- | --- | --- | --- |
| Te wāhanga o TMoA  | Te WhenuTe Whāinga Paetae  |  Ngā kawenga mā te kaiako | Ngā mahi a te ākonga |
| **Te Reo Māori**  | **Ā- Waha** **Āheinga Reo** **4.2**Ka whakapuaki patapatai hāngai tonu, kōrero whakamārama, tautohetohe rānei kia puta ai te reo hīkaro, te reo whakamana hoki. | **Te tapa ingoa** Ko tā te kaiako mahi he whakamārama i te tikanga o te tapanga o Waitara ki tōna ingoa. Ko ētehi kōrero kei ēnei pae tukutuku<http://nzetc.victoria.ac.nz/tm/scholarly/tei-SmiHist-t1-body1-d8-d4.html><https://www.stuff.co.nz/taranaki-daily-news/opinion/90337600/dennis-ngawhare-maori-place-names-sing-and-recall-mighty-tpuna-and-fascinating-events>Kei te kaiako tonu te huarahi e tukuna atu ēnei kōrero ki te akomanga.  | **He mahi rangahau –** He mahi tuhituhi**He mahi takirua**Mai i ngā kōrero kua tukuna e te kaiako ki ngā ākonga mō te tapanga o Waitara,ko tā ngā ākonga mahi he haere ki te rangahau i te ingoa o tētehi atu tāone ki te kimi i te tikanga me te take i whakaingoatia taua tāone ki taua ingoa. Ka whakautua ēnei pātai? He aha te ingoa o te tāone? Ko wai ngā iwi? He aha te tikanga o tōna ingoa?  |
| **Pūtaiao**  | **Te Ao Tūroa****2.5 Ranginui** Ka whakawhitiwhiti whakaaro mō Tama-nui-terā me te Marama, me ngā pānga ki a Papatūānuku. | **Kēmu**Mai i ngā kōrero katoa kua rangahaua, kua tukuna hoki ki te ākonga mō Wharematangi. Mā te kaiako rātou e āta tohutohu mā te kaiako hoki e āta whakamārama ngā āhuatanga o te hanga kēmu (baord game) ko tā te ākonga mahi he hanga kēmu e hāngai katoa ana ki ngā kōrero mō Wharematangi me tōna haere ki te kimi i tōna matua.  | **Hanga kēmu****He mahi takitoru**Ko tā ngā ākonga mahi he hanga kēmu e whakakōpani katoa ana i ngā kōrero mō Wharematangi me tōna haere ki te kimi i tōna pāpā. Mā ngā ākonga te kēmu e waihanga.  |
| **Hauora**  | **Waiora****4.1 Kai** Ka whakawhiti whakaaro mō ngā momo kai, mō te oranga ā-wairua, ā-hinengaro, ā-tinana | **Whaitara**I roto i ngā wiki ko tā te kaiako mahi he whakaatu me te whakaako i ngā tikanga panga kōpae me te panga matā. Ka hipa ana te 3 wiki e haratau ana i ēnei mahi ka tū tētehi whakataetae ki waenganui i ngā ākonga katoa ki te kite ko wai e rite ana te kaha ki a Wharematangi.  | **Whaitara** **Mahi takitahi** Ko te mahi a te ākonga he haratau i te panga kōpae me te panga matā kia rite mai mō te whakataetae panga ka tū ki waenganui i ngā ākonga o te akomanga. Ko te toa ka whiwhi i te taonga o Wharematangi hei tohu whakamaumahara ki tōna kaha ki te panga kōpae.  |

Wāhanga 2 – Tītoki

E rua ngā tino taonga a te pā o Parihāmore, ko Urukinaki tētehi he kōhine mutunga kē mai o te ātaahua. Ko te taonga tuarua ko te rākau Tītoki. Ko tēnei wāhanga e hāngai ana ki te rākau Tītoki me ngā painga ōna ki te iwi o te pā o Parihāmore

|  |  |  |  |
| --- | --- | --- | --- |
| Te wāhanga o TMoA  | Te WhenuTe Whāinga Paetae  |  Ngā kawenga mā te kaiako | Ngā mahi a te ākonga |
| **Te Reo Māori**  | **Ā-Waha****Āheinga Reo** **7.1**Ka mārama ki ngā tikanga peha i roto i te reo kōrero, te reo tuhi, me te reo ataata. | **He aha te Tītoki?** E ai ki ngā kōrero mō te tītoki he rākau taketake tēnei nō Aotearoa. Ko te rākau nei i whakamahia hei hanga kakau mo ngā kō me ngā toki. Ko ngā pua o te rākau tītoki i kōhuatia kia puta mai ngā hinu o roto ka whakamahia hei kakara kiri me te kakara makawe hei whakarekareka i te wahine. Mā te kaiako ngā kōrero mō te tītoki e tuku ki ngā ākonga.Anei ētehi pae tukutuku hei tirotiro mā te kaiako e whakamārama ana i ētehi kōrero mō te tītoki.<https://www.tanestrees.org.nz/species-profiles/titoki/><https://www.terrain.net.nz/friends-of-te-henui-group/table-1/titoki.html>**Tītoki** Mā te kaiako e tuku i ngā ākonga ki te rangahau ngā whakautu ki ngā pātai kei raro iho nei. Ko ēnei pātai katoa e hāngai ana ki te tītoki nei.He aha te tītoki? He aha te hītori o te tītoki? Kei whea te tītoki e tupu ana? He aha te āhua o te rākua? He aha te āhua o ngā rau? He aha te āhua o ngā pua? He aha tōna tino whakamahinga i ngā wā o mua? He aha tōna tino whakamahinga i ēnei rā?He aha te ingoa pākehā o te rākau?  | **Kīwaha** **He mahi takitahi** Ko te mahi a te ākonga he rangahau i tēnei kīwaha “Hei te wā tītoki” Ka tuhia te whakamārama o tēnei kīwaha.   |
| **Pūtaiao**  | **Te Ao Tūroa****5.5 Ranginui** Ka tūhura, ka whakatauira i ngā hurihanga e ahu mai ana i ngā pāhekoheko a Papatūānuku ki te Marama me Tama-nui-te-rā, pēnei i ngā āraitanga, i ngā tai, i ngā wāhanga o te tau. | **Hanga Kakara** **He mahi takitahi**Mai i ngā kōrero kua rangahau e te ākonga mō te tītoki ko tāna mahi he hanga kakara. Mā te kaiako ngā āhuatanga hanga karaka e āta whakamārama ki ngā tauira e ai ki tēnei pae tukutuku * Fragrance

<https://www.fragrancex.com/blog/perfume-kids-craft/>Mā te kaiako ēnei rauemi e whakarite kia taea e ngā ākonga te hanga kakara tinana.  |
| **Hauora**  | **Waiora****5.3 Haumarutanga** Ka tūhura, ka whakamahi i ngā rautaki haumaru kia pai ai te noho ki tōna hapori | **Tuhi pūrongo****He mahi takirua** Mai i ngā kōrero kua rangahaua e ngā tauira mō te tītoki ko tā ngā ākonga mahi he* tā i tētehi pikitia nui o te rākau kia kitea te tīwai o te rākau, ngā peka, ngā rau me ngā pua o rākau.

Mā ngā ākonga ia wāhanga o te rākau e whakamārama. Mā te tokorua hoki tētehi kōrero e tuhi e whakamārama ana i ōna tikanga haumaru i ngā rā o mua.  |

Wāhanga 2 – Urukinaki me Pōtaka Taniwha

Ka tae te rongo o te ātaahua o Urukinaki ki a Pōtaka Taniwha ki te pā o Paraiti ka pupū tēnei hiahia ki roto i a ia ki te piri ki a Urukinaki. Ko tēnei wāhanga e hāngai katoa ana ki tērā hononga.

|  |  |  |  |
| --- | --- | --- | --- |
| Te wāhanga o TMoA  | Te WhenuTe Whāinga Paetae  |  Ngā kawenga mā te kaiako | Ngā mahi a te ākonga |
| **Te Reo Māori**  | **Ā-Waha****Āheinga Reo** **6.2**Ka whakapuaki whakaaro mō ngā kaupapa, mō ngā ariā matua hoki o aua kaupapa, kia pai ai te whakatakoto tohetohenga, taunakitanga rānei hei whakaū i te whakaaro | **Urukinaki me Pōtaka Taniwha** Ko Urukinaki tētehi wahine tino ātaahua, nō te pā o Parihāmore, ko tēnei wahine ātaahua te kōtiro a Kahu-taiaroa. Nā tōna ātaahua i rongonui ai ia. I te pā o Paraiti a Pōtaka Taniwhā e noho ana kei tua iti atu i te pā o Parihāmore. ka rongo a Pōtaka Taniwha mō te ātaahua o Urukinaki ka pupū ake tēnei hiahia ki roto i a ia kia piri tahi rāua. I mua i tēnei mahi a Pōtaka Taniwha he take kē i waenganui i ēnei iwi e rua nō reira koianei pea te huarahi ki te whakatau i ērā take katoa me tēnei hiahia o Pōtaka Taniwha kia piri ai rāua. Ko te rautaki a Pōtaka Taniwha ko te whakanoho i ōna hoia ki te pūtake o te pā o Parihāmore kia noho mataara ai rātou e aukati ana i te huarahi tiki kai a te iwi o Parihāmore. Ka rere te wā, ka mate kai te iwi, ka heke mai a Whakamoumou-rangi te rangatira o Parihāmore ki te kōrero ki a Pōtaka Taniwha mō tētehi huarahi whakatau i te mārire ki waenganui i ngā iwi. Ka whakatakoto a Pōtaka Taniwhā i tōna hiahia i a Urukina hei hoa wahine māna. Kāore a Urukinaki i rata ki a ia nā tōna koroheketanga, engari, hei whakatau i te mārie, hei whakaora anō i te pā o Parihāmore i whakaae a Urukinaki ki te tono. Ka pania a Urukinaki ki te kakara Tītoki ka tukuna ki a Pōtaka Taniwha ki reira noho mārire ai mō ake tonu atu. Mā te kaiako ēnei kōrero e whakawhānui e āta whāngai atu ki ngā ākonga. Anei tētehi pae tukutuku hei tirotiro mā te kaiako me ētehi kōrero mō Urukinaki rāua ko Pōtaka Taniwha. <http://www.terrain.net.nz/friends-of-te-henui-group/about-the-walkway/history-of-the-te-henui-area/historic-sites/parihamore-pa.html> | **Tuhi reta ōkawa** **He mahi takitahi** Mā te kaiako e āta whakamārama ngā tikanga tuhi reta ōkawa ki ngā ākonga kia mārama pai rātou ki tēnei mahi. Mai i ngā kōrero kua tukuna ki ngā tauira mō Urukinaki rāua ko Pōtaka Taniwha ko tā te ākonga mahi he tuhi reta ki a Pōtaka Taniwha e āta whakamārama ana i ngā tikanga e whakaae ana ia, i ngā tikanga rānei mō tōna kore whakaae ki nga mahi a Pōtaka Taniwha ki te iwi o Urukinaki. Me āta whakamārama e te ākonga ngā take e whakaaro pērā ana ia.  |
| **Pūtaiao**  | **Te Ao Tūroa****3.3 Taiao**Ka mārama e rite ana te rauropi mō tōna wāhi noho, ā, tērā ka raru te rauropi ina rerekē taua wāhi noho. | **Tā Pikitia – Event Drawing** **Mahi Takitahi** Ko tā te mahi a te ākonga he tā i tētehi pikitia e whakarāpopoto ana i ngā āhuatanga katoa o ēnei kōrero. Mā te ākonga tētehi pikitia e tā e whakaahua ana i te mahi a Pōtaka Taniwha ki te iwi o Urukinaki.  |
| **Hauora**  | **Tangata****Huatau o te whanaungatanga****4.2**Ka whakaatu i te huhua o ngā pūmanawa whakapuaki whakaaro i runga i te wairua whakawhena e tōtika ai te mahi ngātahi. | **Wānanga (ōhia manomano)** **Mahi takirua** Ko noho takirua te akomanga ka āta wānanga rātou i te mahi a Pōtaka Taniwha ka ōhiamanomanotia tēnei kaupapa. He aha tētehi atu huarahi hei whai mā Pōtaka Taniwhā kia piri atu ki a Urukinaki? Ka ōhiamanomanotia tēnei kaupapa e ngā takirua o te akomanga, ka tū ia rōpū ki te whakahua mai i ō rātou whakaaro.  |

Wāhanga 3 – Ngā pā o Te Ātiawa

Ko tēnei wāhanga e hāngai ana ki ētehi o ngā pā o Te Ātiawa, ko ngā pā ka tūhuratia i tēnei wāhanga ko Rewarewa pā, Ōtaka pā me te pā o Māhoetahi.

|  |  |  |  |
| --- | --- | --- | --- |
| Te wāhanga o TMoA  | Te WhenuTe Whāinga Paetae  |  Ngā kawenga mā te kaiako | Ngā mahi a te ākonga |
| **Te Reo Māori**  | **Ā- Waha** **Rautaki Reo** **6.6**Ka tika te whakarāpopoto i ngā ariā matua o te kōrero ā-waha, ā-tuhi, ā-tā rānei. | **Ōtaka pā** Ko Taranaki te moungaKo Tokomaru te wakaKo Te Atiawa te iwiKo Te Herekawe te awaKo Ngāti Te Whiti te hapūKo Otaka te pā tawhitoKo tētehi o ngā kōrero rongonui mō tēnei pā ko te pakanga i tū ki waenganui i a Ngāti Te Whiti me te tauā o Pōtatau Te Wherowhero i te tau 1831. I Ōtaka pā a Dicky Barrett rāua ko Jacky Love, he Pākehā e noho ana ki Te Ātiawa, nā rāua te iwi o Taranaki i āwhina i tēnei pakanga mā te tuku pūrepo hei āwhina i te iwi. Anei tētehi pae tukutuku hei tirotiro mā te kaiako e āta whakamārama i ētehi kōrero mō te tokorua nei<http://nzetc.victoria.ac.nz/tm/scholarly/tei-SmiHist-t1-body1-d19.html>Ko tā te kaiako mahi he whāngai i ēnei kōrero ki ngā ākonga kia mōhio rātou ki ngā kōrero mō Ōtaka pā. | **He Tuhinga whakarāpopoto** **Mahi takitahi** Mai i ngā kōrero kua whāngaihia ki ngā ākonga mō Ōtaka pā. Ko tā te ākonga mahi he tuhi kōrero whakarāpopoto, e whakarāpopoto ana i ngā kōrero mō te pakanga i tū ki waenganui i a Ngāti Te Whiti me Waikato.  |
| **Pūtaiao**  | **Te Ao Tūroa****4.4 (ii) Papatūānuku**Ka mārama haere ki ngā āhuatanga nui o te mata o Papatūānuku, arā, te wai, te toka, te one, me ngā āhuatanga e taea ai te ora i reira. | **Rewarewa pā** Ko Taranaki te moungaKo Tokomaru te wakaKo Te Atiawa te iwiKo Waiwhakakaiho te awaKo Ngāti Tāwhirikura te hapūKo Rewarewa te pā tawhitoKei te pūaha o te awa o Waiwhakaiho tēnei pā. Tū tiketike ana tēnei pā tūwatawata ki runga ki te pari mārakerake o te awa o Waiwhakaiho, ā, anga atu rā ki te paerangi moana tuarangaranga. He rongonui tēnei pā mō te pakanga nui i tū ki waenganui i a Ngāti Tāwhirikura me ētehi iwi nō Te Ātiawa. Anei tētehi pae tukutuku hei tirotiro mā te kaiako e āta whakamārama i ētehi kōrero mō tēnei pā<http://nzetc.victoria.ac.nz/tm/scholarly/tei-BesPaMa-t1-body-d5-d1-d4.html>Ko tā te kaiako mahi he whāngai i ēnei kōrero ki ngā ākonga kia mōhio rātou ki ngā kōrero mō Rewarewa pā. | **Tirohanga manu** **He mahi tatahi** Ko te mahi a te ākonga he tā i tētehi pikitia o te pā mai i te tirohanga manu. Ko tā te ākonga mahi he āta tā i ia wāhanga o ngā rā o mua o te pā, kia kitea te whakatakotoranga o te pā me ngā wāhanga motuhake o te pā.  |
| **Hauora**  | **Tangata****4.1 whanaungatanga** Ka tautohu, ka whakamārama i te rerekē haere o ngā horopaki whanaungatanga me te pānga hoki ki ngā haepapa o ia tangata, kātahi ka whakaahua i ngā whakautu e tika ana | **Māhoetahi pā** Ko Taranaki te moungaKo Tokomaru te wakaKo Te Ātiawa te iwiKo Waiongana te awaKo Puketapu te hapūKo Māhoetahi te pā tawhitoKo tētehi kōrero rongonui o tēnei pā ko te taenga mai o Ngāti Hauā nō Waikato ki te tautoko i a Te Ātiawa ki te pakanga ki te karauna. Anei tētehi pae tukutuku hei tirotiro mā te kaiako e āta whakamārama i ēnei pitopito kōrero. <http://nzetc.victoria.ac.nz/tm/scholarly/tei-Cow01NewZ-c21.html>Ko tā te kaiako mahi he whāngai i ēnei kōrero ki ngā ākonga kia mōhio rātou ki ngā kōrero mō Māhoetahi pā. | **Mahere** **Mahi takitahi** Mai i ngā kōrero kua whāngaihia ki te ākonga mō Māhoetahi pā, ko tā te ākonga mahi he tā i te rohenga o tēnei pā me tēnei hapū ki tētehi mapi o Taranaki kia mōhio ai te ākonga kei whea te pā nei. Mutu ana tana tā i te rohenga ki te mapi ko tāna mahi he rangahau i te take i haere mai a Ngāti Hauā nō Waikato ki te āwhina i a Ngāti Puketapu ki te pakanga ki te karauna. Ka tuhi i tētehi kōrero e whakamārama ana i te pepeha o Māhoetahi pā me te hononga mai o Ngāti Hauā ki a rātou. |

Wāhanga 3 – Ngā pā o Te Ātiawa

Ko tēnei wāhanga e hāngai ana ki ētehi o ngā pā o Te Ātiawa, ko ngā pā ka tūhuratia i tēnei wāhanga ko Parihāmore pā, Puke Ariki pā me te pā o Pukerangiora.

|  |  |  |  |
| --- | --- | --- | --- |
| Te wāhanga o TMoA  | Te WhenuTe Whāinga Paetae  |  Ngā kawenga mā te kaiako | Ngā mahi a te ākonga |
| **Te Reo Māori**  | **Ā- Waha** **Rautaki Reo** **4.2**Ka hāngai te reo ā-waha, ā-tinana ki te kaupapa | **Parihāmore Pā** Ko Taranaki te moungaKo Tokomaru te wakaKo Te Atiawa te iwiKo Te Hēni te awaKo Tūparikino te hapūKo Parihāmore te pā tawhitoHe rongonui tēnei pā mō ngā kōrero mō Pōtaka Taniwha me Urukinaki. Kei tēnei aratohu kaiako ētehi kōrero mō tēnei hononga, ki konei whakaūtia ai ēnei kōrero. Ko tā te kaiako mahi he whāngai i ēnei kōrero ki ngā ākonga kia mōhio rātou ki ngā kōrero mō te pā o Parihāmore.  | **He mahi Rangahau** **Mahi takirua** He nui ngā kōrero mō Pōtaka Taniwha me Urukunaki engari ko te mahi a te ākonga he rangahau ko wai ngā uri o te tokorua nei. Ko tā te ākonga mahi he rangahau i te whakapapa i heke mai i te tokorua nei. Ka āta pato ki te rorohiko te whakapapa i kitea e rātou. Ka tū ki mua i te akomanga ki te whakamārama i ngā uri a te tokorua nei.  |
| **Pūtaiao**  | **Te Ao Tūroa****4.3 Taiao** Ka āhukahuka, ka whakamārama i ngā panoni o ngā momo koiora (me ngā mea motuhake o Aotearoa), o neherā tae noa ki tēnei wā | **Puke Ariki pā** Ko Taranaki te moungaKo Tokomaru te wakaKo Te Atiawa te iwiKo Te Huatoki te awaKo Ngāti Te Whiti te hapūKo Puke Ariki te pā tawhitoHe nui ngā ariki i noho mai ki te pā o Puke Ariki Ko tā te ākonga mahi he rangahau i ngā ariki i whai pānga ki tēnei pā. Anei ētehi pae tukutuku hei tirotiro mā te kaiako e āta whakamārama i ētehi kōrero mō tēnei pā<http://nzetc.victoria.ac.nz/tm/scholarly/tei-SmiHist-t1-body1-d19-d3.html> | **Tito waiata** **He mahi takitoru**Mai i ngā mahi rangahau kua oti te mahi e ngā ākonga, ko tā ngā ākonga mahi he tito i tētehi waiata mō ngā rangatira mō tētehi rangatira rānei o puke Ariki Pā. Mā ngā ākonga te momo waiata e whakatau.  |
| **Hauora**  | **Tinana****Huatau o te whanaungatanga****6.2**Ka whakaatu i tōna mārama ki ngā āhuatanga e puta ai te tuakiri whaiaro o te tangata, kia taea ai te whakanui i tōna tū motuhake me te tiaki i tōna oranga wairua, oranga hinengaro, oranga tinana. | **Pukerangiora pā** Ko Taranaki te moungaKo Tokomaru te wakaKo Te Atiawa te iwiKo Te Whaitara te awaKo Pukerangiora te hapūKo Pukerangi te pā tawhitoKo ngā kōrero rongonui o tēnei pā e hāngai ana ki ngā pakanga i tū ki konei ki waenganui i tēnei iwi me ngā iwi Māori me ngā iwi Pākehā. Anei tētehi pae tukutuku hei tirotiro mā te kaiako e āta whakamārama ana i ētehi kōrero mō tēnei pā me ēnei pakanga. <https://nzhistory.govt.nz/media/photo/pukerangiora-pa-historic-reserve>Ko tā te kaiako mahi he whāngai i ēnei kōrero ki ngā ākonga kia mōhio rātou ki ngā kōrero mō Pukerangiora pā. | **Tūmatauenga** **Mahi takitahi** Mā te kaiako ngā ākonga e whakaako ki te mau rākau me ngā momo nekehanga pakanga mō te mau rākau. Mehemea kāore i te kaiako ēnei pūkenga ka haere ia ki te ako ka haere rānei ki te kimi i tētehi ki te whakaako i tōna akomanga. Ko te whāinga kia 10 ngā āhei mau rākau hei ako mā ngā ākonga e 5 hoki ngā nekehanga ā-kapa. Ko ēnei mahi he tohu mahara ki ngā pakanga i tū ki te pā o Pukerangiora.  |

# He rauemi tautoko

**Victoria – University of Wellington**

Ngarue and Wharematangi

<http://nzetc.victoria.ac.nz/tm/scholarly/tei-SmiHist-t1-body1-d8-d4.html>

Ōtaka Pā

<http://nzetc.victoria.ac.nz/tm/scholarly/tei-SmiHist-t1-body1-d19.html>

Rewarewa Pā

<http://nzetc.victoria.ac.nz/tm/scholarly/tei-BesPaMa-t1-body-d5-d1-d4.html>

The capture of Rewarewa Pā

<http://nzetc.victoria.ac.nz/tm/scholarly/tei-SmiHist-t1-body1-d11-d7.html>

The engagement at Māhoetahi

<http://nzetc.victoria.ac.nz/tm/scholarly/tei-Cow01NewZ-c21.html>

Puke Ariki Pā

<http://nzetc.victoria.ac.nz/tm/scholarly/tei-SmiHist-t1-body1-d19-d3.html>

Fall of Pukerangiora Pā

<http://nzetc.victoria.ac.nz/tm/scholarly/tei-SmiHist-t1-body1-d18-d8.html>

**Te Ara – The encyclopedia of New Zealand**

Taranaki Place names

<https://teara.govt.nz/en/taranaki-places/page-1>

Dicky Barret at Ōtaka Pā

<https://teara.govt.nz/en/artwork/26790/dicky-barrett-at-otaka-pa-1832>

Pukerangiora Pā

<https://teara.govt.nz/en/photograph/25289/pukerangiora-pa>

**Whārangi pae tukutuku**

Stuff – Māori place names

<https://www.stuff.co.nz/taranaki-daily-news/opinion/90337600/dennis-ngawhare-maori-place-names-sing-and-recall-mighty-tpuna-and-fascinating-events>

Battle of Ōtaka Pa

[*https://barretthoneyfield.com/2015/09/15/battle-of-otaka-pa/*](https://barretthoneyfield.com/2015/09/15/battle-of-otaka-pa/)

Tītoki

<https://www.tanestrees.org.nz/species-profiles/titoki/>

Tītoki Trees - Planting and care instructions

<https://www.zones.co.nz/landscaping-ideas/titoki-tree-planting-and-care-instructions>

Te Karaka

<https://ngaitahu.iwi.nz/our_stories/good-oil-tough-old-titoki/>

Rewarewa Pā

<https://collections.tepapa.govt.nz/object/240403>

Pukerangiora Pā

<https://nzhistory.govt.nz/media/photo/pukerangiora-pa-historic-reserve>

Historic Pukerangiora Pā

<https://www.doc.govt.nz/parks-and-recreation/places-to-go/taranaki/places/new-plymouth-area/pukerangiora-pa/>

